KOMISSION ASETUS (ETY) N:o 569/90, annettu 7 päivänä maaliskuuta 1990, voin ja kerman markkinoiden interventiotoimenpiteiden soveltamista koskevista yksityiskohtaisista säännöistä annetun asetuksen (ETY) N:o 685/69 muuttamisesta



Virallinen lehti nro L 059 , 08/03/1990 s. 0010 - 0011

Suomenk. erityispainos Alue 3 Nide 32 s. 0066

Ruotsink. erityispainos Alue 3 Nide 32 s. 0066



KOMISSION ASETUS (ETY) N:o 569/90, annettu 7 päivänä maaliskuuta 1990, voin ja kerman markkinoiden interventiotoimenpiteiden soveltamista koskevista yksityiskohtaisista säännöistä annetun asetuksen (ETY) N:o 685/69 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3879/89(2), ja erityisesti sen 6 artiklan 7 kohdan, sekä katsoo, että komission asetuksen (ETY) N:o 685/69(3), sellaisena kuin se on viimeksi muutettuna asetuksella (ETY) N:o 3437/89(4), III osastossa säädetään voin ja kerman yksityiselle varastoinnille annettavan tuen myöntämisen yksityiskohtaisista säännöistä; tämän hetkisessä markkinatilanteessa mahdollisuus viedä voita tai kermaa varastoon ja poistaa sitä varastosta saman ajanjakson aikana saattaa aiheuttaa varastointia koskevien säännösten kiertämisen niiden taloudellisen tavoitteen osalta; tästä syystä on suotavaa muuttaa sitä ajanjaksoa, jolloin voita ja kermaa voidaan varastoida, asetuksen (ETY) N:o 685/69 24 artiklan 3 kohdassa vahvistetaan yksityiselle varastoinnille annettavaan tukeen liittyvät eri osat; rahamarkkinoiden kehitys huomioon ottaen ja toisaalta todelliset varastointikustannukset huomioon ottaen, olisi mukautettava mainittuja osia; voin ja kerman markkinatilanne edellyttää sopimuksen alaisen varastoinnin enimmäisajan pidentämistä, asetuksen (ETY) N:o 685/69 29 artiklassa säädetään velvollisuudesta mukauttaa tuen tasoa interventiohinnan muuttuessa; tietyissä markkinatilanteissa interventiohinnan muutos ei vaikuta välttämättä voin hintaan varaston purkamisen aikana; jos tällaisia tapauksia ilmenee, olisi sallittava komissiolle niiden seurauksista vastaaminen, ja maidon ja maitotuotteiden hallintokomitea ei ole antanut lausuntoa asiasta puheenjohtajansa antamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 685/69 seuraavasti: 1) Korvataan 23 artiklan 6 kohdan ensimmäisessä alakohdassa päivämäärä "16 päivä syyskuuta" päivämäärällä "1 päivä syyskuuta". 2) Korvataan 23 artiklan 7 kohdassa päivämäärä "16 päivä elokuuta" päivämäärällä "1 päivä syyskuuta". 3) Korvataan 24 artiklan 2 kohdassa päivämäärä "15 päivä syyskuuta" päivämäärällä "31 päivä elokuuta" ja "16 päivä elokuuta" päivämäärällä "1 päivä syyskuuta". 4) Korvataan 24 artiklan 3 kohdan: - ensimmäisen alakohdan: - a alakohdassa määrä "28 ecua" määrällä "20 ecua", - b alakohdassa määrä "0,45 ecua" määrällä "0,35 ecua" ja - c alakohdassa korkoprosentit "9,5 prosenttia" ja "6,5 prosenttia" tässä järjestyksessä korkoprosenteilla "11,5 prosenttia" ja "8,5 prosenttia"; - korvataan toisessa alakohdassa sanat "satakahdeksankymmentä päivää" sanoilla "kaksisataakymmenen päivää". 5) Korvataan 24 artiklan 5 kohdan toisessa alakohdassa tarkoitettu päivämäärä "15 päivä elokuuta" päivämäärällä "31 päivä elokuuta" ja poistetaan kolmas alakohta. 6) Korvataan 26 a artiklan 2 kohdan b alakohta seuraavasti: "b) edellä 24 artiklan 3 kohdan b ja c alakohdassa tarkoitettuja tuen osia pienennetään suhteessa varastointiajanjakson lyhenemiseen." 7) Korvataan 29 artiklan ensimmäisen alakohdan a ja b alakohdat seuraavasti: "a) lisätään ostohinnan mahdollista alenemista vastaava määrä tai b) vähennetään ostohinnan mahdollista korotusta vastaava määrä, ellei komissio toisin päätä asetuksen (ETY) N:o 804/68 30 artiklassa säädetyn menettelyn mukaisesti, jos markkinatilanne niin edellyttää." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä maaliskuuta 1990. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 378, 27.12.1989, s. 1 (3) EYVL N:o L 90, 15.4.1969, s. 12 (4) EYVL N:o L 331, 16.11.1989, s. 29